ร้านนี้เป็นร้านอาหารแบบไทยๆ รสชาติจัดจ้าน อยู่ตรงตลาดท่านา จังหวัดนครปฐม เป็นร้านเก่าแก่ ขายมานานแล้ว ร้านก็เป็นร้านแบบเก่า ไม่ได้ตกแต่งอะไรเป็นพิเศษ แต่ก็ให้ความรู้สึกถึงรสชาติความอร่อยแบบโบราณๆว่าต้องอร่อยมากแน่ๆ แล้วสิ่งที่ยืนยันความอร่อยของร้านนี้ได้เป็นอย่างดีก็น่าจะเป็นจำนวนคนที่รอคิวเนี่ยแหละ ค่อนข้างเยอะทีเดียว ถ้าแจ๊กพอต ก็ไปถึงแล้วอาจจะได้โต๊ะเลย แต่ถ้าเป็นปกติแล้วก็ต้องมีรอกันบ้างแหละ เมนูวันนี้ที่เราสั่งเป็นเมนูเด็ดๆของร้านทั้งนั้น เพราะว่าส่วนใหญ่ก็เห็นสั่งกันนะ เราสั่งปลาช่อนทอดน้ำปลา ทอดมากรอบเหลือง อร่อย เนื้อไม่แข็ง ปลาสด แล้วก็เสิร์ฟมาพร้อมกับมะม่วงสับ ถัดมาเป็นต้มยำกุ้งน้ำใส กุ้งตัวโด สด ซุปใส แต่เผ็ดใช้ได้เลยแหละ แล้วก็ห่อหมกช่อน เนื้อปลาเยอะมาก อร่อยจริง แต่เราว่ามันเผ็ดกว่าห่อหมกของร้านอื่นนะ อ้อ แล้วก็มีไข่เจียว มาคั่นความเผ็ดไว้หน่อย ก็ทั่วไปแหละค่ะ เป็นไข่เจียวแบบนุ่มๆ ไม่อมน้ำ แล้วก็ไม่ได้ฟูกรอบ แต่ก็อร่อยค่ะ